Մենդելեևյան միջազգային օլիմպիադա

Մենդելեևյան միջազգային օլիմպիադա (ՄՄՕ, , ), ամենամյա մրցաշար քիմիա առարկայից ավագ դպրոցի աշակերտների համար, որը սովորաբար անց է կացվում մայիս ամսվա ընթացքում։ Այն ի սկզբանե նախատեսված էր ԱՊՀ, Մերձբալթյան և հարավարևելյան Եվրոպայի երկրների աշակերտների համար, բայց վերջին տարիների օլիմպիադաները ներգրավեցին նորանոր երկրներ։ ՄՄՕ-ն հանդիսանում է Սովետական քիմիայի օլիմպիադայի հետնորդը և շարունակում է նրա ավանդույթներն ու համարակալումը։ Օլիմպիադան անվանվել է ի պատիվ ռուս մեծ քիմիկոս Դմիտրի Մենդելեևի։

Պատմություն 
Առարկայական օլիմպիադաների շարքում ՄՄՕ-ն յուրահատուկ դեր է գրավում։ Բանն այն է, որ քիմիկոսները բնագետների մեջ այն եզակիներն էին, ովքեր կարողացել են պահպանել դեռ սովետական օլիմպիադայի ավանդույթները և արդեն ԽՍՀՄ-ի փլուզումից հետո շարունակել այն երկու տարբեր ուղղություններով՝ համառուսաստանյան օլիմպիադա և ՄՄՕ։ 
2004 թվականից ՄՄՕ-ում սկսեցին մասնակցել նաև Բուլղարիան, Մակեդոնիան և Ռումինիան, և տարեցտարի մասնակից երկրների թիվն աճում է։ Ներկայումս օլիմպիադային մասնակցում է ավելի քան 22 երկիր (այդ թվում նաև Հայաստանը)։

ՄՄՕ-ն անցկացվել է Երևանում 1997, 2006 և 2015 թվականներին։

Անցկացման կարգ 
Օլիմպիադային իրավունք ունեն մասնակցելու ավագ դպրոցի այն աշակերտները, որոնք կցուցադրեն ամենափայլուն գիտելիքները հանրապետական օլիմպիադաների ժամանակ։ Յուրաքանչյուր երկիր ունի հստակ սահմանված մասնակիցների քանակ, սակայն ընդունող երկիրը կարող է ուղարկել մաքսիմալ քանակությամբ աշակերտներ։
Օլիմպիադայի պաշտոնական լեզուն ռուսերենն է, սակայն ցանկության դեպքում ղեկավարները կարող են թարգմանել խնդիրներն իրենց մայրենի լեզվով։

Կառուցվածք 
Օլիմպիադան կազմված է 3 փուլերից՝
 Առաջին տեսական փուլ` բաղկացած է ութ պարտադիր տեսական խնդիրներից, որն համապատասխանում է քիմիայի թեքությամբ դասարանների ծրագրին։ Յուրաքանչյուր խնդիր գնահատվում է 10 միավոր (առավելագույնը 80 միավոր)։
 Երկրորդ տեսական փուլ (ընտրողական փուլ)` բաղկացած է հինգ բաժիններից՝ անօրգանական քիմիա, օրգանական քիմիա, անալիտիկ քիմիա, ֆիզիկական քիմիա, քիմիան և կյանքը (կենսաքիմիա և պոլիմերների քիմիա)։ Յուրաքանչյուր բաժին բաղկացած է երեք խնդիրներից, որոնցից գնահատվում է մաքսիմալ միավոր հավաքած խնդիրը։ Երկրորդ փուլի խնդիրները ունեն ավելի բարձր կարգ և բարդության ավելի մեծ աստիճան, քան առաջին փուլի խնդիրները։ Յուրաքանչյուր խնդիր գնահատվում է 15 միավոր (առավելագույնը 75 միավոր)։ 
 Փորձնական փուլ` սա պահանջում է քիմիական լաբորատորիայից օգտվելու հմտություններ։ Այս փուլը բաղկացած է երկու առաջադրանքներից` անալիտիկ և սինթեզ, որոնք սովորաբար ուղեկցվում են թեմայի հետ կապված տեսական հարցերով. առավելագույնը 75 միավոր։
Օլիմպիադայի առավելագույն միավորն է 230 բալը։

Հայաստանի աշակերտների մեդալները Մենդելեևյան միջազգային օլիմպիադաներում

Հայաստանի աշակերտների արդյունքները Մենդելեևյան միջազգային օլիմպիադաներում

Հաջորդ Մենդելեևյան օլիմպիադաները

Նախորդ մենդելեևյան օլիմպիադաները

Պատկերասրահ

Տես նաև 
 Քիմիայի միջազգային օլիմպիադա
 Միջազգային առարկայական օլիմպիադաներ

Ծանոթագրություններ

Գրականություն 
 Лунин В.В., Ненайденко В.Г., Рыжова О.Н., Кузьменко Н.Е. Химия XXI века в задачах Международных Менделеевских олимпиад / под ред. В.В. Лунина. – М.։ Изд-во Моск. ун-та, Наука, 2006. – 384 с.
 Lunin V.V., Nenajdenko V.G., Ryzhova O.N., Kuz’menko N.E. Chemistry of 21st Century. International Mendeleev Chemistry Olympiad / Editor V.V. Lunin. – M.։ Moscow University Press, 2007. – 443 p.
 Решетова М.Д., Чуранов С.С. Из истории Менделеевских олимпиад. В сб.։ Современные тенденции развития химического образования։ работа с одаренными школьниками / под общей ред. академика В.В. Лунина. – М.։ Изд-во Моск. ун-та, 2007. – с. 137–145.
 Гладилин А.К. Химия – наука олимпийская. Наука и жизнь, 2010, №5, с. 55 – 58.

Արտաքին հղումներ 
 Մենդելեևյան օլիմպիադաների խնդիրներ

Առարկայական օլիմպիադաներ
Քիմիա